విజయానంద్

విజయానంద్ 2022లో తెలుగులో విడుదలైన సినిమా. వీఆర్ఎల్ ట్రావెల్స్ వ్యవస్థాకుడు ప‌‌‌‌ద్మశ్రీ  విజ‌‌‌‌య్ శంకేశ్వర్ జీవితాధారంగా ఈ సినిమాను వీఆర్ఎల్ ఫిల్మ్ ప్రొడక్షన్స్ బ్యానర్‌పై ఆనంద్ సంకేశ్వర్ నిర్మించగా, రిషికా శ‌‌‌‌ర్మ దర్శకత్వం వహించింది. నిహాల్, అనంత్ నాగ్, రవిచంద్రన్, భరత్ బోపన్న, అనీష్ కురువిల్లా ప్రధాన పాత్రల్లో నటించిన ఈ సినిమా ట్రైలర్‌‌‌‌‌‌‌‌ను కర్ణాటక ముఖ్యమంత్రి బసవరాజు బొమ్మై 2022 నవంబర్ 21న విడుదల చేయగా, సినిమా డిసెంబర్ 09న తెలుగు, తమిళ, కన్నడ, మలయాళ, హిందీ భాషల్లో విడుదలైంది.

కథ
విజయ్ సంకేశ్వర్ (నిహాల్) వాళ్ల తండ్రి కర్ణాటకలో ఒక మాములు ప్రింటింగ్ ప్రెస్ యజామాని. తన తండ్రి ప్రింటింగ్ ప్రెస్‌లో పనిచేయడం ఇష్టముండని విజయ్ సంకేశ్వర్, 1976లో ఒక ట్రక్కుతో లాజిస్టిక్ కంపెనీని స్థాపిస్తాడు. ఈ క్రమంలో ఎన్నో అవమానాలను ఎదుర్కొంటారు. ఈ క్రమంలో ఒక్క ట్రక్కుతో మొదలైన ఆయన ప్రస్థానం  వేల ట్రక్కుల యాజమాని అవుతాడు. కర్ణాటకలో 45 ఏళ్లలోనే అగ్ర వ్యాపారవేత్తగా ఎదుగుతాడు. ఈ క్రమంలో ఆయన ఒక పత్రికను కూడా స్థాపించాల్సి వస్తోంది. అందకు దారి తీసిన పరిస్థితులు ఏమిటి ? చివరకు తాను నమ్ముకున్న దారిలో ఎలా విజయాన్ని సొంతం చేసుకున్నాడనేడే  మిగతా సినిమా కథ.

నటీనటులు
 నిహాల్ రాజ్‌‌‌‌పుత్
 అనంత్ నాగ్
 వి.ర‌విచంద్రన్‌
 భరత్ బోపన్న
 అనీష్ కురువిల్లా
సిరి ప్రహ్లాద్‌‌‌‌
 షైన్ శెట్టి
 అర్చన కొట్టిగే
విన‌య ప్రసాద్‌
 ప్రకాష్ బెలవాడి

సాంకేతిక నిపుణులు
బ్యానర్: వీఆర్ఎల్ ఫిల్మ్ ప్రొడక్షన్స్
నిర్మాత: ఆనంద్ సంకేశ్వర్  
కథ, స్క్రీన్‌ప్లే, దర్శకత్వం: రిషికా శ‌‌‌‌ర్మ 
ఎడిటర్: హేమంత్ కుమార్
సినిమాటోగ్రఫీ: కీర్తన్ పూజారి
సంగీతం: గోపీ సుందర్

మూలాలు

బయటి లింకులు
 

2022 తెలుగు సినిమాలు